חוק אמנת הבנק האסייני להשקעות בתשתיות, התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2523, עמ' 339, 2016-01-14T00:00:00+02:00
חוק אמנת הבנק האסייני להשקעות בתשתיות, התשע"ו-2016 עבר בקריאה השנייה והשלישית ביום א' בשבט התשע"ו (11 בינואר 2016) (להלן – החוק). החוק קובע כי לבנק האסייני להשקעות בתשתיות תהיה אישיות משפטית בישראל בהתאם לפרקי ההסכם בדבר הקמת הבנק אשר נחתמו בביג'ינג ביוני 2015 (להלן – אמנת הבנק). כמו כן, קובע כי שר האוצר ייצג את המדינה לעניין חברותה בבנק, יביא לידיעת הממשלה תיקונים באמנת הבנק, טרם כניסתם לתוקף, וכן יפעל בהסכמת שר החוץ ושר המשפטים בעניינים מסוימים.